# Il-Ġurnal Uffiċjali C 226A/28 t

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 226A |
| | |
| Edizzjoni bil-Malti | Informazzjoni u Avviżi | Volum 6628 ta' Ġunju 2023 |

ISSN 1977-0987

Il-Ġurnal Uffiċjali

tal-Unjoni Ewropea

C 226A

Edizzjoni bil-Malti

Informazzjoni u Avviżi

Volum 6628 ta' Ġunju 2023

---

| Werrej | Paġna |
| --- | --- |
| | V   Avviżi |
| | PROĊEDURI AMMINISTRATTIVI |
| | l-Aġenzija għall-Appoġġ tal-BEREC |
| 2023/C 226 A/01 | Post vakanti għall-funzjoni ta’ Direttur (Aġent Temporanju — Grad AD 14) — BEREC/2023/01 | 1 |

Werrej

Paġna

V   Avviżi

PROĊEDURI AMMINISTRATTIVI

l-Aġenzija għall-Appoġġ tal-BEREC

2023/C 226 A/01

Post vakanti għall-funzjoni ta’ Direttur (Aġent Temporanju — Grad AD 14) — BEREC/2023/01

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

l-Aġenzija għall-Appoġġ tal-BEREC

| 28.6.2023 | MT | Il-Ġurnal Uffiċjali tal-Unjoni Ewropea | CA 226/1 |
| --- | --- | --- | --- |

28.6.2023

MT

Il-Ġurnal Uffiċjali tal-Unjoni Ewropea

CA 226/1

---

Post vakanti għall-funzjoni ta’ Direttur

(Aġent Temporanju — Grad AD 14)

BEREC/2023/01

(2023/C 226 A/01)

| Tip ta’ kuntratt: | Aġent temporanju 2(a) |
| --- | --- |
| Grupp ta’ funzjonijiet u grad: | AD 14 |
| Durata tal-kuntratt: | 5 snin (bil-possibbiltà ta’ estensjoni) |
| Post tal-impjieg: | Riga, il-Latvja |
| Direttorat Ġenerali Sieħeb: | DĠ CONNECT – Direttorat Ġenerali għan-Networks tal-Komunikazzjonijiet, il-Kontenut u t-Teknoloġija |
| Data ta’ skadenza għall-applikazzjonijiet: | It-18 ta’ Awwissu 2023 f’12:00 (nofsinhar), ħin ta’ Brussell |

Tip ta’ kuntratt:

Aġent temporanju 2(a)

Grupp ta’ funzjonijiet u grad:

AD 14

Durata tal-kuntratt:

5 snin (bil-possibbiltà ta’ estensjoni)

Post tal-impjieg:

Riga, il-Latvja

Direttorat Ġenerali Sieħeb:

DĠ CONNECT – Direttorat Ġenerali għan-Networks tal-Komunikazzjonijiet, il-Kontenut u t-Teknoloġija

Data ta’ skadenza għall-applikazzjonijiet:

It-18 ta’ Awwissu 2023 f’12:00 (nofsinhar), ħin ta’ Brussell

Qed jintlaqgħu applikazzjonijiet għall-post vakanti għall-funzjoni ta’ Direttur fl-Aġenzija għall-Appoġġ tal-BEREC.

1.   L-Aġenzija għall-Appoġġ tal-BEREC (“l-Uffiċċju BEREC”, “l-Aġenzija”)

L-Uffiċċju BEREC ġie stabbilit biex jipprovdi appoġġ amministrattiv u professjonali lill-BEREC, il-Korp ta’ Regolaturi Ewropej tal-Komunikazzjonijiet Elettroniċi. L-Uffiċċju BEREC jinsab f’Riga, il-Latvja.

L-Uffiċċju BEREC huwa Aġenzija tal-Unjoni Ewropea (UE) stabbilita bir-Regolament (UE) 2018/1971 (1), ġestita minn Direttur taħt is-superviżjoni ta’ Bord ta’ Tmexxija magħmul mill-kapijiet tal-awtoritajiet regolatorji nazzjonali (ARN) tal-UE inkarigati mill-monitoraġġ tas-swieq tat-telekomunikazzjoni u rappreżentant tal-Kummissjoni Ewropea.

L-Uffiċċju BEREC huwa responsabbli, b’mod partikolari, mill-ġbir ta’ informazzjoni mill-awtoritajiet regolatorji nazzjonali u mill-iskambju u l-komunikazzjoni ta’ informazzjoni b’rabta mar-rwol u mal-kompiti tal-BEREC, mid-disseminazzjoni tal-aħjar prattika regolatorja fost l-awtoritajiet regolatorji nazzjonali, mill-assistenza lill-President tal-Bord tar-Regolaturi tal-BEREC fit-tħejjija tal-ħidma tiegħu, u mit-twaqqif u l-għoti ta’ appoġġ lill-gruppi ta’ ħidma ta’ esperti.

Ir-Regolamenti tal-Persunal għall-Uffiċjali u l-Kondizzjonijiet tal-impjieg ta’ aġenti oħra tal-Unjoni Ewropea u r-regoli adottati b’mod konġunt mill-istituzzjonijiet tal-UE għall-fini tal-applikazzjoni ta’ dawn ir-Regolamenti tal-Persunal u l-Kondizzjonijiet tal-impjieg japplikaw għall-persunal tal-Uffiċċju BEREC.

Għal aktar informazzjoni jekk jogħġbok ikkonsulta s-sit web tal-BEREC: www.berec.europa.eu.

2.   Il-kariga

Id-Direttur se jkun responsabbli mit-tmexxija tal-Uffiċċju BEREC u se jieħu r-responsabbiltà ġenerali fil-ħidma ta’ kuljum meħtieġa biex jiġi pprovdut appoġġ professjonali u amministrattiv lill-BEREC.

Il-prijoritajiet strateġiċi tal-BEREC huma li tiġi promossa konnettività sħiħa, biex jiġu appoġġati s-swieq diġitali sostenibbli u miftuħa u tingħata aktar setgħa lill-utenti finali. Id-Direttur tal-Uffiċċju BEREC se jħeġġeġ il-prijoritizzazzjoni tal-ħidma li ttejjeb il-kundizzjonijiet għall-espansjoni u l-adozzjoni ta’ networks ta’ kapaċità għolja siguri, kompetittivi u affidabbli fl-Ewropa kollha.

Id-Direttur se jiffaċilita l-flussi ta’ ħidma tal-BEREC filwaqt li jesplora l-kundizzjonijiet u jindirizza kwistjonijiet li jirrigwardaw il-fornituri tas-servizzi diġitali u l-utenti finali fis-swieq diġitali, u se jappoġġa l-ħidma biex jiġu promossi l-għażla u l-awtonomizzazzjoni lill-utenti finali.

Id-Direttur għandu jkun ir-rappreżentant legali tal-Uffiċċju BEREC. Se jkun inkarigat mit-tmexxija amministrattiva tal-Uffiċċju BEREC u se jżomm kuntatt u jiżgura l-koordinazzjoni mal-ħidma tal-BEREC.

Għandu jwettaq il-kompiti tiegħu b’indipendenza u għandu jkun responsabbli quddiem il-Bord ta’ Tmexxija. Skont ir-Regolament (UE) 2018/1971, id-Direttur għandu jkun responsabbli mill-implimentazzjoni tal-kompiti tal-Uffiċċju BEREC u skont il-gwida pprovduta mill-Bord tar-Regolaturi tal-BEREC u mill-Bord ta’ Tmexxija tal-Uffiċċju tal-BEREC. B’mod partikolari, id-Direttur għandu jkun responsabbli

| (a) | mill-amministrazzjoni ta’ kuljum tal-Uffiċċju BEREC; |
| --- | --- |

(a)

mill-amministrazzjoni ta’ kuljum tal-Uffiċċju BEREC;

| (b) | mill-implimentazzjoni ta’ deċiżjonijiet amministrattivi adottati mill-Bord tar-Regolaturi u mill-Bord ta’ Tmexxija; |
| --- | --- |

(b)

mill-implimentazzjoni ta’ deċiżjonijiet amministrattivi adottati mill-Bord tar-Regolaturi u mill-Bord ta’ Tmexxija;

| (c) | mit-tħejjija, u mis-sottomissjoni lill-Bord ta’ Tmexxija, tad-dokument uniku ta’ programmazzjoni msemmi fl-Artikolu 23 tar-Regolament (UE) 2018/1971; |
| --- | --- |

(c)

mit-tħejjija, u mis-sottomissjoni lill-Bord ta’ Tmexxija, tad-dokument uniku ta’ programmazzjoni msemmi fl-Artikolu 23 tar-Regolament (UE) 2018/1971;

| (d) | mill-assistenza lill-Bord tar-Regolaturi fit-tħejjija tar-rapport annwali tal-attività tal-BEREC kif imsemmi fl-Artikolu 22 tar-Regolament (UE) 2018/1971; |
| --- | --- |

(d)

mill-assistenza lill-Bord tar-Regolaturi fit-tħejjija tar-rapport annwali tal-attività tal-BEREC kif imsemmi fl-Artikolu 22 tar-Regolament (UE) 2018/1971;

| (e) | mill-assistenza lill-Bord tar-Regolaturi fit-tħejjija tal-programm ta’ ħidma annwali tal-BEREC kif imsemmi fl-Artikolu 21 tar-Regolament (UE) 2018/1971; |
| --- | --- |

(e)

mill-assistenza lill-Bord tar-Regolaturi fit-tħejjija tal-programm ta’ ħidma annwali tal-BEREC kif imsemmi fl-Artikolu 21 tar-Regolament (UE) 2018/1971;

| (f) | mill-implimentazzjoni tad-dokument uniku tal-programmazzjoni, u r-rappurtar lill-Bord ta’ Tmexxija dwar l-implimentazzjoni tiegħu; |
| --- | --- |

(f)

mill-implimentazzjoni tad-dokument uniku tal-programmazzjoni, u r-rappurtar lill-Bord ta’ Tmexxija dwar l-implimentazzjoni tiegħu;

| (g) | mit-tħejjija tal-abbozz ta’ rapport annwali konsolidat dwar l-attivitajiet tal-Uffiċċju BEREC kif imsemmi fl-Artikolu 27 tar-Regolament (UE) 2018/1971 u l-preżentazzjoni tiegħu lill-Bord ta’ Tmexxija għall-valutazzjoni u l-adozzjoni; |
| --- | --- |

(g)

mit-tħejjija tal-abbozz ta’ rapport annwali konsolidat dwar l-attivitajiet tal-Uffiċċju BEREC kif imsemmi fl-Artikolu 27 tar-Regolament (UE) 2018/1971 u l-preżentazzjoni tiegħu lill-Bord ta’ Tmexxija għall-valutazzjoni u l-adozzjoni;

| (h) | mit-tħejjija ta’ pjan ta’ azzjoni b’segwitu għall-konklużjonijiet tar-rapporti u l-evalwazzjonijiet tal-awditjar intern jew estern, kif ukoll l-investigazzjonijiet mill-OLAF, u r-rappurtar dwar il-progress ta’ mill-inqas darba fis-sena lill-Bord ta’ Tmexxija; |
| --- | --- |

(h)

mit-tħejjija ta’ pjan ta’ azzjoni b’segwitu għall-konklużjonijiet tar-rapporti u l-evalwazzjonijiet tal-awditjar intern jew estern, kif ukoll l-investigazzjonijiet mill-OLAF, u r-rappurtar dwar il-progress ta’ mill-inqas darba fis-sena lill-Bord ta’ Tmexxija;

| (i) | mill-protezzjoni tal-interessi finanzjarji tal-Unjoni billi japplika miżuri preventivi kontra l-frodi, il-korruzzjoni u kwalunkwe attività illegali oħra, billi jwettaq kontrolli effettivi u, jekk jinstabu irregolaritajiet, billi jirkupra l-ammonti mħallsa b’mod żbaljat u, fejn xieraq, billi jimponi miżuri amministrattivi effettivi, proporzjonati u dissważivi, inklużi penali finanzjarji; |
| --- | --- |

(i)

mill-protezzjoni tal-interessi finanzjarji tal-Unjoni billi japplika miżuri preventivi kontra l-frodi, il-korruzzjoni u kwalunkwe attività illegali oħra, billi jwettaq kontrolli effettivi u, jekk jinstabu irregolaritajiet, billi jirkupra l-ammonti mħallsa b’mod żbaljat u, fejn xieraq, billi jimponi miżuri amministrattivi effettivi, proporzjonati u dissważivi, inklużi penali finanzjarji;

| (j) | mit-tħejjija ta’ strateġija kontra l-frodi għall-Uffiċċju BEREC u għall-preżentazzjoni tagħha quddiem il-Bord ta’ Tmexxija għall-approvazzjoni; |
| --- | --- |

(j)

mit-tħejjija ta’ strateġija kontra l-frodi għall-Uffiċċju BEREC u għall-preżentazzjoni tagħha quddiem il-Bord ta’ Tmexxija għall-approvazzjoni;

| (k) | mit-tħejjija ta’ abbozz ta’ regoli finanzjarji applikabbli għall-Uffiċċju BEREC; |
| --- | --- |

(k)

mit-tħejjija ta’ abbozz ta’ regoli finanzjarji applikabbli għall-Uffiċċju BEREC;

| (l) | mit-tħejjija tal-abbozz tad-dikjarazzjoni tal-estimi tad-dħul u l-infiq tal-Uffiċċju BEREC u l-implimentazzjoni tal-baġit tiegħu; |
| --- | --- |

(l)

mit-tħejjija tal-abbozz tad-dikjarazzjoni tal-estimi tad-dħul u l-infiq tal-Uffiċċju BEREC u l-implimentazzjoni tal-baġit tiegħu;

| (m) | mill-implimentazzjoni tal-baġit tal-Uffiċċju BEREC (eż. jaġixxi bħala uffiċjal awtorizzanti) u jeżerċita l-għoti ta’ rendikont u r-responsabbiltà vis-à-vis l-awtorità tal-kwittanza; |
| --- | --- |

(m)

mill-implimentazzjoni tal-baġit tal-Uffiċċju BEREC (eż. jaġixxi bħala uffiċjal awtorizzanti) u jeżerċita l-għoti ta’ rendikont u r-responsabbiltà vis-à-vis l-awtorità tal-kwittanza;

| (n) | mill-għoti ta’ awtorizzazzjoni, flimkien mal-Bord tar-Regolaturi, tal-konklużjoni ta’ arranġamenti ta’ ħidma ma’ korpi, uffiċċji, aġenziji u gruppi konsultattivi kompetenti tal-Unjoni u ma’ awtoritajiet kompetenti ta’ pajjiżi terzi u ma’ organizzazzjonijiet internazzjonali f’konformità mal-Artikolu 35 tar-Regolament (UE) 2018/1971; |
| --- | --- |

(n)

mill-għoti ta’ awtorizzazzjoni, flimkien mal-Bord tar-Regolaturi, tal-konklużjoni ta’ arranġamenti ta’ ħidma ma’ korpi, uffiċċji, aġenziji u gruppi konsultattivi kompetenti tal-Unjoni u ma’ awtoritajiet kompetenti ta’ pajjiżi terzi u ma’ organizzazzjonijiet internazzjonali f’konformità mal-Artikolu 35 tar-Regolament (UE) 2018/1971;

| (o) | mill-aġir bħala awtorità tal-ħatra u awtorità awtorizzata biex tikkonkludi kuntratti ta’ impjieg skont ir-Regolamenti tal-Persunal u l-Kondizzjonijiet tal-Impjieg ta’ Aġenti Oħra tal-Unjoni Ewropea abbażi tad-delega tas-setgħat mill-Bord ta’ Tmexxija. |
| --- | --- |

(o)

mill-aġir bħala awtorità tal-ħatra u awtorità awtorizzata biex tikkonkludi kuntratti ta’ impjieg skont ir-Regolamenti tal-Persunal u l-Kondizzjonijiet tal-Impjieg ta’ Aġenti Oħra tal-Unjoni Ewropea abbażi tad-delega tas-setgħat mill-Bord ta’ Tmexxija.

Id-Direttur għandu jassisti lill-President tal-Bord tar-Regolaturi u lill-President tal-Bord ta’ Tmexxija fit-tħejjija tal-laqgħat tal-korpi rispettivi tagħhom.

Id-Direttur għandu, taħt is-superviżjoni tal-Bord ta’ Tmexxija, jieħu l-miżuri meħtieġa, b’mod partikolari fir-rigward tal-adozzjoni ta’ struzzjonijiet amministrattivi interni u l-pubblikazzjoni ta’ avviżi, sabiex jiżgura l-funzjonament tal-Uffiċċju BEREC skont ir-Regolament (UE) 2018/1971.

Id-Direttur għandu, soġġett għall-kunsens minn qabel tal-Kummissjoni, tal-Bord ta’ Tmexxija u tal-Istati Membri kkonċernati, jiddeċiedi jekk ikunx meħtieġ, għall-fini li jitwettqu l-kompiti tal-Uffiċċju BEREC b’mod effiċjenti u effettiv, li jiġi lokalizzat membru wieħed jew aktar tal-persunal fi Stat Membru wieħed jew aktar.

Id-Direttur huwa mistenni li jaħdem full-time fil-post tal-Uffiċċju BEREC f’Riga, il-Latvja.

Missjonijiet barra mill-post tal-impjieg jistgħu jkunu frekwenti.

Il-kompiti u r-responsabbiltajiet ta’ hawn fuq se jitwettqu prinċipalment bil-lingwa Ingliża.

3.   Kriterji ta’ eliġibbiltà

Il-kandidati se jiġu biss ikkunsidrati għall-fażi ta’ selezzjoni abbażi tar-rekwiżiti formali li ġejjin li għandhom jiġu ssodisfati sal-iskadenza għall-applikazzjonijiet:

| 3.1. | Ċittadinanza: il-kandidati għandhom ikunu ċittadini ta’ wieħed mill-Istati Membri tal-Unjoni Ewropea. |
| --- | --- |

3.1.

Ċittadinanza: il-kandidati għandhom ikunu ċittadini ta’ wieħed mill-Istati Membri tal-Unjoni Ewropea.

| 3.2. | Grad universitarju jew diploma universitarja: il-kandidati għandu jkollhom:






  a. | jew livell ta’ edukazzjoni li jikkorrispondi għal studji universitarji kkompletati ċċertifikati b’diploma meta l-perjodu normali tal-edukazzjoni universitarja jkun ta’ erba’ snin jew aktar; |
| --- | --- | --- |

3.2.

Grad universitarju jew diploma universitarja: il-kandidati għandu jkollhom:

a.

jew livell ta’ edukazzjoni li jikkorrispondi għal studji universitarji kkompletati ċċertifikati b’diploma meta l-perjodu normali tal-edukazzjoni universitarja jkun ta’ erba’ snin jew aktar;

| b. | jew livell ta’ edukazzjoni li jikkorrispondi għal studji universitarji kkompletati ċċertifikati b’diploma u esperjenza professjonali xierqa ta’ mill-inqas sena meta l-perjodu normali tal-edukazzjoni universitarja jkun tal-inqas tliet snin (din l-esperjenza professjonali ta’ sena ma tistax tiġi inkluża fl-esperjenza professjonali wara l-kisba tal-lawrja meħtieġa hawn taħt). |
| --- | --- |

b.

jew livell ta’ edukazzjoni li jikkorrispondi għal studji universitarji kkompletati ċċertifikati b’diploma u esperjenza professjonali xierqa ta’ mill-inqas sena meta l-perjodu normali tal-edukazzjoni universitarja jkun tal-inqas tliet snin (din l-esperjenza professjonali ta’ sena ma tistax tiġi inkluża fl-esperjenza professjonali wara l-kisba tal-lawrja meħtieġa hawn taħt).

| 3.3. | Esperjenza professjonali: il-kandidati għandu jkollhom esperjenza professjonali ta’ mill-inqas 15-il sena wara l-gradwazzjoni (2) f’livell li għalih il-kwalifikazzjonijiet imsemmijin hawn fuq jagħtu ammissjoni. Mill-inqas ħames snin minn dik l-esperjenza professjonali għandhom ikunu fil-qasam tal-attivitajiet tal-Aġenzija. |
| --- | --- |

3.3.

Esperjenza professjonali: il-kandidati għandu jkollhom esperjenza professjonali ta’ mill-inqas 15-il sena wara l-gradwazzjoni (2) f’livell li għalih il-kwalifikazzjonijiet imsemmijin hawn fuq jagħtu ammissjoni. Mill-inqas ħames snin minn dik l-esperjenza professjonali għandhom ikunu fil-qasam tal-attivitajiet tal-Aġenzija.

| 3.4. | Esperjenza ta’ tmexxija: mill-inqas ħames snin tal-esperjenza professjonali wara l-kisba tal-lawrja għandhom ikunu miksuba f’funzjoni ta’ tmexxija ta’ livell għoli (3) f’qasam rilevanti għal din il-pożizzjoni. |
| --- | --- |

3.4.

Esperjenza ta’ tmexxija: mill-inqas ħames snin tal-esperjenza professjonali wara l-kisba tal-lawrja għandhom ikunu miksuba f’funzjoni ta’ tmexxija ta’ livell għoli (3) f’qasam rilevanti għal din il-pożizzjoni.

| 3.5. | Lingwi: il-kandidati għandu jkollhom għarfien approfondit ta’ waħda mil-lingwi uffiċjali tal-Unjoni Ewropea (4) u għarfien sodisfaċenti tal-Ingliż (5); Matul l-intervista/intervisti, bord ta’ selezzjoni se jivverifika jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista’ jinkludi li l-intervista (jew parti minnha) issir f’din il-lingwa l-oħra. |
| --- | --- |

3.5.

Lingwi: il-kandidati għandu jkollhom għarfien approfondit ta’ waħda mil-lingwi uffiċjali tal-Unjoni Ewropea (4) u għarfien sodisfaċenti tal-Ingliż (5); Matul l-intervista/intervisti, bord ta’ selezzjoni se jivverifika jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista’ jinkludi li l-intervista (jew parti minnha) issir f’din il-lingwa l-oħra.

| 3.6. | Limitu tal-età: fl-iskadenza għall-applikazzjoni, il-kandidati għandhom ikunu jistgħu jikkompletaw il-mandat sħiħ ta’ ħames snin qabel ma jilħqu l-età tal-irtirar. Għall-persunal temporanju tal-Unjoni Ewropea, l-età tal-irtirar hija definita bħala l-aħħar tax-xahar li fih il-persuna tilħaq l-età ta’ 66 sena (ara l-Artikolu 47 tal-Kondizzjonijiet tal-Impjieg ta’ Aġenti oħra tal-Unjoni Ewropea (6)). |
| --- | --- |

3.6.

Limitu tal-età: fl-iskadenza għall-applikazzjoni, il-kandidati għandhom ikunu jistgħu jikkompletaw il-mandat sħiħ ta’ ħames snin qabel ma jilħqu l-età tal-irtirar. Għall-persunal temporanju tal-Unjoni Ewropea, l-età tal-irtirar hija definita bħala l-aħħar tax-xahar li fih il-persuna tilħaq l-età ta’ 66 sena (ara l-Artikolu 47 tal-Kondizzjonijiet tal-Impjieg ta’ Aġenti oħra tal-Unjoni Ewropea (6)).

4.   Kriterji ta’ selezzjoni

Jekk il-kriterji ta’ eliġibbiltà stabbiliti fit-taqsima “Kriterji ta’ eliġibbiltà” jiġu ssodisfati, is-CVs u l-ittri ta’ motivazzjoni tal-kandidati se jiġu evalwati fuq il-bażi tal-kriterji ta’ selezzjoni ta’ hawn taħt.

Il-kandidati l-aktar xierqa se jiġu mistiedna għal intervista.

Meta jimlew il-formola tal-applikazzjoni, il-kandidati huma mistennija li jinkludu elementi li juru li l-profil tagħhom jaqbel mar-rekwiżiti ta’ hawn taħt:

| 4.1. | Ħiliet ta’ tmexxija:







  4.1.1. | Il-kapaċità u l-esperjenza fit-tmexxija u fil-motivazzjoni ta’ tim f’ambjent Ewropew, multikulturali u multilingwi; |
| --- | --- | --- |

4.1.

Ħiliet ta’ tmexxija:

4.1.1.

Il-kapaċità u l-esperjenza fit-tmexxija u fil-motivazzjoni ta’ tim f’ambjent Ewropew, multikulturali u multilingwi;

| 4.1.2. | Esperjenza fit-tmexxija baġitarja, finanzjarja u ta’ riżorsi umani f’kuntest nazzjonali, Ewropew u/jew internazzjonali; |
| --- | --- |

4.1.2.

Esperjenza fit-tmexxija baġitarja, finanzjarja u ta’ riżorsi umani f’kuntest nazzjonali, Ewropew u/jew internazzjonali;

| 4.1.3. | Kapaċità ppruvata fit-tmexxija kemm tal-iżvilupp tal-politika/tal-istrateġija kif ukoll ta’ kwistjonijiet amministrattivi. |
| --- | --- |

4.1.3.

Kapaċità ppruvata fit-tmexxija kemm tal-iżvilupp tal-politika/tal-istrateġija kif ukoll ta’ kwistjonijiet amministrattivi.

| 4.2. | Ħiliet u esperjenza speċjalizzati:







  4.2.1. | Għarfien sod ħafna tal-politika u l-prattika regolatorja rilevanti għall-qasam tal-komunikazzjonijiet elettroniċi u esperjenza ta’ tmexxija f’dan il-qasam; |
| --- | --- | --- |

4.2.

Ħiliet u esperjenza speċjalizzati:

4.2.1.

Għarfien sod ħafna tal-politika u l-prattika regolatorja rilevanti għall-qasam tal-komunikazzjonijiet elettroniċi u esperjenza ta’ tmexxija f’dan il-qasam;

| 4.2.2. | Fehim approfondit tal-istituzzjonijiet tal-UE u kif joperaw u jinteraġixxu, u tal-politiki tal-UE u l-attivitajiet internazzjonali ta’ rilevanza għall-attivitajiet tal-BEREC. Esperjenza preċedenti ma’ istituzzjonijiet tal-UE jew ma’ aġenziji tal-UE tkun ta’ vantaġġ; |
| --- | --- |

4.2.2.

Fehim approfondit tal-istituzzjonijiet tal-UE u kif joperaw u jinteraġixxu, u tal-politiki tal-UE u l-attivitajiet internazzjonali ta’ rilevanza għall-attivitajiet tal-BEREC. Esperjenza preċedenti ma’ istituzzjonijiet tal-UE jew ma’ aġenziji tal-UE tkun ta’ vantaġġ;

| 4.2.3. | Esperjenza prattika reċenti fi kwistjonijiet regolatorji fis-settur tal-komunikazzjonijiet elettroniċi. Esperjenza miksuba f’ARN tkun ta’ vantaġġ. |
| --- | --- |

4.2.3.

Esperjenza prattika reċenti fi kwistjonijiet regolatorji fis-settur tal-komunikazzjonijiet elettroniċi. Esperjenza miksuba f’ARN tkun ta’ vantaġġ.

| 4.3. | Kwalitajiet personali:







  4.3.1. | Il-kapaċità li jikkomunikaw tajjeb u b’mod effiċjenti mal-istituzzjonijiet Ewropej, lill-pubbliku u li jikkooperaw mal-partijiet ikkonċernati (awtoritajiet Ewropej, internazzjonali, nazzjonali u lokali, organizzazzjonijiet internazzjonali, eċċ.) kif ukoll li jirrappreżentaw lill-Aġenzija f’fora internazzjonali; |
| --- | --- | --- |

4.3.

Kwalitajiet personali:

4.3.1.

Il-kapaċità li jikkomunikaw tajjeb u b’mod effiċjenti mal-istituzzjonijiet Ewropej, lill-pubbliku u li jikkooperaw mal-partijiet ikkonċernati (awtoritajiet Ewropej, internazzjonali, nazzjonali u lokali, organizzazzjonijiet internazzjonali, eċċ.) kif ukoll li jirrappreżentaw lill-Aġenzija f’fora internazzjonali;

| 4.3.2. | Ħiliet interpersonali, ta’ teħid ta’ deċiżjonijiet, organizzattivi u ta’ negozjar eċċellenti, kif ukoll il-kapaċità li jibnu relazzjonijiet fdati ta’ ħidma ma’ partijiet ikkonċernati rilevanti għall-Aġenzija. |
| --- | --- |

4.3.2.

Ħiliet interpersonali, ta’ teħid ta’ deċiżjonijiet, organizzattivi u ta’ negozjar eċċellenti, kif ukoll il-kapaċità li jibnu relazzjonijiet fdati ta’ ħidma ma’ partijiet ikkonċernati rilevanti għall-Aġenzija.

5.   Stadji fil-proċedura ta’ selezzjoni

Id-Direttur se jintgħażel mill-Bord ta’ Tmexxija wara valutazzjoni tal-merti u l-adegwatezza tiegħu għall-kariga, abbażi tal-kriterji stabbiliti hawn fuq. Il-proċedura ta’ selezzjoni hija stabbilita fl-Anness 5 tar-Regoli ta’ Proċedura tal-Bord ta’ Tmexxija (dok. MB (19) 95 Rev.1 (7)).

Il-Bord ta’ Tmexxija jistabbilixxi Kumitat ta’ Selezzjoni. Dan il-Kumitat se jwettaq valutazzjoni komparattiva tal-applikazzjonijiet kollha eliġibbli, u jidentifika għadd ta’ kandidati li l-profili tagħhom jaqblu l-aktar mal-kriterji ta’ selezzjoni elenkati hawn fuq. Il-kandidati l-aktar xierqa jiġu mistiedna għal intervista mal-Kumitat ta’ Selezzjoni.

Il-proċedura ta’ selezzjoni se tiġi organizzata skont il-passi li ġejjin:

| 5.1. | Ammissjoni għall-proċedura ta’ selezzjoni

  Wara l-iskadenza għall-applikazzjonijiet, l-applikazzjonijiet ikkompletati sottomessi (CVs u ittri ta’ motivazzjoni) se jiġu vverifikati skont il-kriterji ta’ eliġibbiltà. L-applikazzjonijiet eliġibbli biss imbagħad se jiġu vvalutati skont il-kriterji ta’ selezzjoni. |
| --- | --- |

5.1.

Ammissjoni għall-proċedura ta’ selezzjoni

Wara l-iskadenza għall-applikazzjonijiet, l-applikazzjonijiet ikkompletati sottomessi (CVs u ittri ta’ motivazzjoni) se jiġu vverifikati skont il-kriterji ta’ eliġibbiltà. L-applikazzjonijiet eliġibbli biss imbagħad se jiġu vvalutati skont il-kriterji ta’ selezzjoni.

| 5.2. | Valutazzjoni tal-applikazzjonijiet eliġibbli

  Il-Kumitat ta’ Selezzjoni se janalizza l-ittri ta’ motivazzjoni, u s-CVs tal-applikanti eliġibbli b’referenza għall-elementi indikati fit-taqsima tal-kriterji ta’ selezzjoni. |
| --- | --- |

5.2.

Valutazzjoni tal-applikazzjonijiet eliġibbli

Il-Kumitat ta’ Selezzjoni se janalizza l-ittri ta’ motivazzjoni, u s-CVs tal-applikanti eliġibbli b’referenza għall-elementi indikati fit-taqsima tal-kriterji ta’ selezzjoni.

| 5.3. | Intervista

  Mal-ikkompletar tal-valutazzjoni tal-applikazzjonijiet eliġibbli, il-kumitat ta’ selezzjoni se jistieden lill-kandidati l-aktar xierqa għall-ewwel sessjoni ta’ intervisti.
  Mal-ikkompletar tal-ewwel sessjoni ta’ intervisti, il-kumitat ta’ selezzjoni se jipprovdi lill-Bord ta’ Tmexxija lista mqassra tal-aħjar kandidati xierqa għall-kariga ta’ Direttur.
  Il-Bord ta’ Tmexxija mbagħad se jistieden lill-kandidati għat-tieni sessjoni ta’ intervisti.
  Il-kontenut tal-mistoqsijiet li jsiru matul l-intervisti se jiġi stabbilit skont il-livell u l-profil tal-pożizzjoni rreklamata.
  Il-kandidati jistgħu jkunu meħtieġa jagħmlu aktar intervisti u/jew testijiet minbarra dawk indikati hawn fuq. Qabel ma jinħatar, il-kandidat magħżul mill-Bord ta’ Tmexxija għandu jiġi mistieden jagħmlu dikjarazzjoni quddiem il-kumitat kompetenti tal-Parlament Ewropew u jwieġeb mistoqsijiet li jsirulu mill-membri tiegħu. |
| --- | --- |

5.3.

Intervista

Mal-ikkompletar tal-valutazzjoni tal-applikazzjonijiet eliġibbli, il-kumitat ta’ selezzjoni se jistieden lill-kandidati l-aktar xierqa għall-ewwel sessjoni ta’ intervisti.

Mal-ikkompletar tal-ewwel sessjoni ta’ intervisti, il-kumitat ta’ selezzjoni se jipprovdi lill-Bord ta’ Tmexxija lista mqassra tal-aħjar kandidati xierqa għall-kariga ta’ Direttur.

Il-Bord ta’ Tmexxija mbagħad se jistieden lill-kandidati għat-tieni sessjoni ta’ intervisti.

Il-kontenut tal-mistoqsijiet li jsiru matul l-intervisti se jiġi stabbilit skont il-livell u l-profil tal-pożizzjoni rreklamata.

Il-kandidati jistgħu jkunu meħtieġa jagħmlu aktar intervisti u/jew testijiet minbarra dawk indikati hawn fuq. Qabel ma jinħatar, il-kandidat magħżul mill-Bord ta’ Tmexxija għandu jiġi mistieden jagħmlu dikjarazzjoni quddiem il-kumitat kompetenti tal-Parlament Ewropew u jwieġeb mistoqsijiet li jsirulu mill-membri tiegħu.

| 5.4. | Aspetti prattiċi oħrajn

  Il-kandidat magħżul għandu jkollu, jew ikun fil-pożizzjoni li jikseb, ċertifikat validu ta’ approvazzjoni ta’ sigurtà mill-awtorità tas-sigurtà nazzjonali tiegħu. Approvazzjoni ta’ sigurtà personali hija deċiżjoni amministrattiva b’segwitu għall-ikkompletar ta’ skrinjar ta’ sigurtà mwettaq mill-awtorità tas-sigurtà nazzjonali kompetenti tal-individwu f’konformità mal-liġijiet u r-regolamenti nazzjonali applikabbli dwar is-sigurtà, u li tiċċertifika li individwu jista’ jitħalla jaċċessa informazzjoni klassifikata sa livell speċifikat. (Kun af li l-proċedura meħtieġa għall-kisba ta’ approvazzjoni ta’ sigurtà tista’ tinbeda fuq talba tal-impjegatur biss, u mhux mill-kandidat individwali).
  Sakemm tingħata l-approvazzjoni tas-sigurtà personali mill-Istat Membru kkonċernat u sakemm il-proċedura ta’ approvazzjoni tiġi kkompletata bin-noti ta’ informazzjoni meħtieġa legalment mid-Direttorat tas-Sigurtà tal-Kummissjoni Ewropea, il-kandidat ma jkunx jista’ jaċċessa Informazzjoni Klassifikata tal-UE (IKUE) fil-livell ta’ CONFIDENTIEL UE/EU CONFIDENTIAL jew ogħla, u lanqas jattendi laqgħat li fihom jiġu diskussi tali IKUE. |
| --- | --- |

5.4.

Aspetti prattiċi oħrajn

Il-kandidat magħżul għandu jkollu, jew ikun fil-pożizzjoni li jikseb, ċertifikat validu ta’ approvazzjoni ta’ sigurtà mill-awtorità tas-sigurtà nazzjonali tiegħu. Approvazzjoni ta’ sigurtà personali hija deċiżjoni amministrattiva b’segwitu għall-ikkompletar ta’ skrinjar ta’ sigurtà mwettaq mill-awtorità tas-sigurtà nazzjonali kompetenti tal-individwu f’konformità mal-liġijiet u r-regolamenti nazzjonali applikabbli dwar is-sigurtà, u li tiċċertifika li individwu jista’ jitħalla jaċċessa informazzjoni klassifikata sa livell speċifikat. (Kun af li l-proċedura meħtieġa għall-kisba ta’ approvazzjoni ta’ sigurtà tista’ tinbeda fuq talba tal-impjegatur biss, u mhux mill-kandidat individwali).

Sakemm tingħata l-approvazzjoni tas-sigurtà personali mill-Istat Membru kkonċernat u sakemm il-proċedura ta’ approvazzjoni tiġi kkompletata bin-noti ta’ informazzjoni meħtieġa legalment mid-Direttorat tas-Sigurtà tal-Kummissjoni Ewropea, il-kandidat ma jkunx jista’ jaċċessa Informazzjoni Klassifikata tal-UE (IKUE) fil-livell ta’ CONFIDENTIEL UE/EU CONFIDENTIAL jew ogħla, u lanqas jattendi laqgħat li fihom jiġu diskussi tali IKUE.

6.   Verifika u skrutinju tad-dokumenti

L-informazzjoni pprovduta fl-applikazzjonijiet tal-kandidati li rnexxew se tiġi vverifikata mad-dokumenti ta’ sostenn biex jiġu kkonfermati l-preċiżjoni u l-eliġibbiltà tagħha.

Jekk, f’xi stadju fil-proċedura, jiġi stabbilit li l-informazzjoni li tkun ingħatat f’applikazzjoni tkun ġiet iffalsifikata intenzjonalment, il-kandidat se jiġi skwalifikat mill-proċess ta’ selezzjoni.

Il-kandidati se jiġu skwalifikati wkoll jekk:

| — | ma jissodisfawx il-kriterji kollha ta’ eliġibbiltà; |
| --- | --- |

—

ma jissodisfawx il-kriterji kollha ta’ eliġibbiltà;

| — | ma jipprovdux id-dokumenti ta’ sostenn kollha meħtieġa, inkluż biex jissostanzjaw il-fatti u d-dikjarazzjonijiet fl-applikazzjonijiet tagħhom. |
| --- | --- |

—

ma jipprovdux id-dokumenti ta’ sostenn kollha meħtieġa, inkluż biex jissostanzjaw il-fatti u d-dikjarazzjonijiet fl-applikazzjonijiet tagħhom.

7.   Kondizzjonijiet tal-impjieg

Is-salarji u l-kondizzjonijiet ta’ impjieg huma stabbiliti fil-Kondizzjonijiet tal-Impjieg ta’ Aġenti Oħra tal-Unjoni Ewropea.

Id-detentur tal-impjieg se jinħatar mill-Bord ta’ Tmexxija bħala aġent temporanju 2a fil-grad AD 14 (8) skont l-Artikolu 2a tal-Kondizzjonijiet tal-impjieg ta’ aġenti oħra tal-Unjoni Ewropea għal perjodu ta’ ħames snin, b’estensjoni possibbli għal massimu ta’ 5 snin skont ir-Regolament li jistabbilixxi l-aġenzija kif applikabbli fiż-żmien tal-ħatra.

Il-kandidat se jiġi kklassifikat skont it-tul tal-esperjenza professjonali preċedenti tiegħu fil-pass 1 jew il-pass 2 fil-grad.

L-applikanti għandhom ikunu jafu ir-rekwiżit skont il-Kondizzjonijiet tal-Impjieg ta’ Aġenti Oħra tal-Unjoni Ewropea għall-persunal il-ġdid kollu li għandhom jikkompletaw perjodu ta’ prova ta’ disa’ xhur b’suċċess.

Il-post tal-impjieg huwa Riga, il-Latvja.

Il-kariga hija disponibbli mill-1 ta’ April 2024.

Il-perjodu tal-ingaġġ fl-ebda każ mhu se jeċċedi t-tul tal-ħajja tal-Uffiċċju BEREC.

8.   Proċedura tal-applikazzjoni

8.1.   Applikazzjonijiet

Qabel tissottometti l-applikazzjoni tiegħek, inti għandek tivverifika b’attenzjoni jekk tissodisfax r-rekwiżiti ta’ eliġibbiltà kollha (“Il-kandidati għandhom”), b’mod partikolari fir-rigward tat-tipi ta’ diplomi, l-esperjenza professjonali ta’ livell għoli kif ukoll il-kapaċità lingwistika meħtieġa. Jekk il-kandidat ma jissodisfax kwalunkwe wieħed mir-rekwiżiti ta’ eliġibbiltà jfisser li dan jiġi eskluż awtomatikament mill-proċedura ta’ selezzjoni.

Jekk trid tapplika, għandek tirreġistra permezz tal-Internet fuq is-sit web li ġej u ssegwi l-istruzzjonijiet li jikkonċernaw id-diversi stadji tal-proċedura:

https://ec.europa.eu/dgs/human-resources/seniormanagementvacancies/

Għandu jkollok indirizz email validu. Dan se jintuża biex tiġi konfermata r-reġistrazzjoni tiegħek kif ukoll biex jibqa’ l-kuntatt miegħek matul l-istadji differenti tal-proċedura. Għaldaqstant, jekk jogħġbok żomm lill-Kummissjoni Ewropea informata dwar kwalunkwe tibdil fl-indirizz email tiegħek.

Biex timla’ l-applikazzjoni tiegħek, jeħtieġ li ttella’ CV f’format PDF, preferibbilment bl-użu tal-format tas-CV tal-Europass (9) u timla’ ittra ta’ motivazzjoni online (massimu ta’ 8 000 karattru). Is-CV tiegħek u l-ittra ta’ motivazzjoni tiegħek jistgħu jiġu sottomessi fi kwalunkwe waħda mil-lingwi uffiċjali tal-Unjoni Ewropea.

Huwa fl-interess tiegħek li tiżgura li l-applikazzjoni tiegħek tkun preċiża, approfondita u veritiera.

Ladarba tkun lestejt ir-reġistrazzjoni online tiegħek, se tirċievi ittra elettronika li tikkonferma li l-applikazzjoni tiegħek ġiet irreġistrata. Jekk ma tirċevix ittra ta’ konferma, l-applikazzjoni tiegħek ma tkunx ġiet irreġistrata!

Jekk jogħġbok kun af li mhuwiex possibbli li timmonitorja l-progress tal-applikazzjoni tiegħek online. Se tiġi kkuntattjat direttament mill-Kummissjoni Ewropea rigward l-istatus tal-applikazzjoni tiegħek.

L-applikazzjonijiet mibgħuta b’email ma jiġux aċċettati. Jekk teħtieġ iktar informazzjoni u/jew tiltaqa’ ma’ problemi tekniċi, jekk jogħġbok ibgħat email lil:

HR-MANAGEMENT-ONLINE@ec.europa.eu

Hija r-responsabbiltà tiegħek li timla r-reġistrazzjoni online tiegħek fil-ħin. Aħna nagħtuk parir biex ma tħallix għall-aħħar jiem biex tapplika, peress li traffiku tal-Internet qawwi jew problema fil-konnessjoni tal-Internet tiegħek jistgħu jwasslu biex ir-reġistrazzjoni online tiegħek tintemm qabel ma tikkompletaha, b’hekk tobbligak tirrepeti l-proċess kollu. Ladarba tintemm l-iskadenza għas-sottomissjoni tar-reġistrazzjonijiet, inti ma tkunx tista’ tintroduċi iktar data. Reġistrazzjonijiet tard mhumiex se jiġu aċċettati.

8.2.   Data tal-għeluq tal-applikazzjonijiet

Id-data tal-għeluq għar-reġistrazzjoni hi t-18 ta’ Awwissu 2023 f’12.00 (nofsinhar) ħin ta’ Brussell, u wara din id-data u dan il-ħin ma jkunx iktar possibbli li ssir reġistrazzjoni.

8.3.   Skeda ta’ żmien approssimattiva

Il-proċess ta’ selezzjoni jista’ jdum bosta xhur.

9.   Indipendenza u dikjarazzjoni ta’ interessi

Qabel ma jassumi d-doveri tiegħu, id-Direttur se jkun mitlub jagħmel dikjarazzjoni ta’ impenn li se jaġixxi b’mod indipendenti fl-interess pubbliku u dikjarazzjoni dwar kwalunkwe interessi, li jista’ jiġi kkunsidrat ta’ preġudizzju għall-indipendenza tiegħu.

10.   Informazzjoni importanti oħra

Il-kandidati huma mfakkra li l-ħidma tal-bord ta’ selezzjoni huwa kunfidenzjali. Il-kandidati ma jistgħux jagħmlu kuntatt dirett jew indirett mal-membri individwali tagħhom u dan lanqas ma jista’ jsir f’isimhom minn xi ħaddieħor. Kwalunkwe mistoqsija għandha tiġi indirizzata lis-segretarjat tal-bord rispettiv fl-indirizz li ġej CNECT-HR-CORRESPONDENT@ec.europa.eu.

11.   Opportunitajiet indaqs

L-Aġenzija ssegwi objettiv strateġiku li tikseb ugwaljanza bejn il-ġeneri fil-livelli kollha ta’ tmexxija sa tmiem il-mandat attwali tagħha u tapplika politika ta’ opportunitajiet indaqs u nondiskriminazzjoni skont l-Artikolu 1d tar-Regolamenti tal-Persunal (10) li jinkoraġġixxu applikazzjonijiet li jistgħu jikkontribwixxu għal aktar diversità, ugwaljanza bejn il-ġeneri u bilanċ ġeografiku ġenerali.

12.   Protezzjoni tad-data personali

Il-Kummissjoni se tiżgura li d-data personali tal-kandidati tiġi pproċessata kif meħtieġ mir-Regolament (UE) 2018/1725 tal-Parlament Ewropew u tal-Kunsill (11). Dan japplika b’mod partikolari għall-kunfidenzjalità u għas-sigurtà ta’ tali data.

13.   Diversità u Inklużjoni

L-Aġenzija tirrikonoxxi li bilanċ b’saħħtu bejn ix-xogħol u l-ħajja privata huwa fattur motivazzjonali importanti għal ħafna nies u li x-xogħol flessibbli huwa dejjem aktar mistenni li jkun parti minn ambjent tax-xogħol modern.

Bħala impjegatur, l-Aġenzija hija impenjata li tiżgura l-ugwaljanza bejn il-ġeneri u li tipprevjeni d-diskriminazzjoni għal kwalunkwe raġuni. L-Aġenzija tilqa’ b’mod attiv l-applikazzjonijiet mill-kandidati kkwalifikati kollha, minn kuntesti differenti, b’kull tip ta’ kapaċità u li ġejjin mill-aktar bażi ġeografika wiesgħa possibbli fost l-Istati Membri tal-UE.

Biex tippromwovi l-ugwaljanza bejn il-ġeneri, l-Aġenzija tħeġġeġ applikazzjonijiet b’mod partikolari min-nisa.

Matul il-proċedura ta’ reklutaġġ, tista’ tiġi pprovduta assistenza lil persuni b’diżabilità.

---

(1)  Ir-Regolament (UE) 2018/1971 tal-Parlament Ewropew u tal-Kunsill tal-11 ta’ Diċembru 2018 li jistabbilixxi l-Korp ta’ Regolaturi Ewropej tal-Komunikazzjonijiet Elettroniċi (BEREC) u l-Aġenzija għall-Appoġġ tal-BEREC (l-Uffiċċju BEREC), li jemenda r-Regolament (UE) 2015/2120 u li jħassar ir-Regolament (KE) Nru 1211/2009 (ĠU L 321, 17.12.2018, p. 1).

(2)  L-esperjenza professjonali tiġi kkunsidrata biss jekk tirrappreżenta relazzjoni ta’ ħidma attwali definita bħala xogħol reali u ġenwin, fuq bażi mħallsa u bħala impjegat (kwalunkwe tip ta’ kuntratt) jew fornitur ta’ servizz. L-attivitajiet professjonali segwiti fuq bażi part-time għandhom jiġu kkalkulati pro rata fuq il-bażi tal-perċentwal iċċertifikat ta’ sigħat full-time maħduma. Il-leave tal-maternità/il-leave tal-ġenituri/il-leave għall-adozzjoni jiġi kkunsidrat jekk dan ikun fil-qafas ta’ kuntratt ta’ xogħol. Il-PhDs jiġu assimilati ma’ esperjenza professjonali, anke meta ma jkunux imħallsin, iżda għal durata massima ta’ tliet snin, dment li l-PhD tkun ġiet ikkompletata b’suċċess. Perjodu partikolari jista’ jingħadd darba biss.

(3)  Fil-curriculum vitae tagħhom, il-kandidati għandhom jindikaw b’mod ċar għas-snin kollha li matulhom inkisbet l-esperjenza ta’ tmexxija: (1) it-titolu u r-rwol tal-pożizzjonijiet ta’ tmexxija li kellhom; (2) in-numru ta’ persunal issorveljat f’dawn il-pożizzjonijiet; (3) id-daqs tal-baġits ġestiti; (4) in-numru ta’ livelli ġerarkiċi superjuri u inferjuri; u (5) in-numru ta’ pari.

(4)  Ir-Regolament Nru 1 li jistabbilixxi l-lingwi li għandhom jintużaw mill-Komunità Ekonomika Ewropea (ĠU 17, 6.10.1958, p. 385). Test konsolidat: https://eur-lex.europa.eu/legal-content/MT/TXT/?uri=CELEX%3A01958R0001-20130701

(5)  Livell C1 jew aktar tal-Qafas Komuni Ewropew ta’ Referenza għal-Lingwi (QKERL). Kif stabbilit fid-Deċiżjoni MC/2016/02 tal-Kumitat ta’ Tmexxija tal-Uffiċċju BEREC, il-lingwa ta’ ħidma tal-Uffiċċju BEREC hija l-Ingliż.

(6)  ĠU 45, 14.6.1962, p. 1385. Test konsolidat: EUR-Lex – 01962R0031-20230101 – MT – EUR-Lex (europa.eu)

(7)  https://berec.europa.eu/en/document-categories/berec-office/rules-of-procedure/rules-of-procedure-of-the-management-board-of-the-berec-office-0

(8)  Il-koeffiċjent ta’ korrezzjoni applikabbli għar-remunerazzjoni u l-pensjonijiet ta’ uffiċjali u aġenti oħra tal-Unjoni Ewropea għal-Latvja huwa stabbilit għal 85,9 % mill-1 ta’ Lulju 2022. Dan il-koeffiċjent huwa soġġett għal reviżjoni annwali.

(9)  Tista’ ssib informazzjoni dwar kif toħloq is-CV tal-Europass tiegħek online fuq: https://europa.eu/europass/en/create-europass-cv

(10)  ĠU 45, 14.6.1962, p. 1385. Test konsolidat: https://eur-lex.europa.eu/legal-content/MT/TXT/?uri=CELEX%3A01962R0031-20230101

(11)  Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).

---